ولز

وِلز قدیم اتا پادشائی مملِکِت بی‌یه که اسا انگلیس و اسکاتلند و شمالی ایرلند ِهِمراهی بریتانیا ره تشکیل دِنه. ولز ِنیشتنگا نوم کاردیف هسته. ولز ِجایگا بریتانیای ِجزیره‌ی ِجنوب‌غربی وَره و ونه شرق انگلیس جه هم‌سامونه. ولز و انگلیس ِمیون سورن روخنه (Severn) قِرار دانّه.

ولز ِجمعیت حدوداً سه میلیون نفر هسته و دِتا زوون انگلیسی و ولزی این منطقه دله رسمی هستنه. ولز اتی شه‌گردون (=خودمختار) ِحکومِت دانّه و بریتانیای ِحکومِت ِپه‌روو هَسته. وشون شه وسّه اتا سِوا پارلمون دارنه و بِتونّه هرگادِر بِخائِن سِوا بَیّن وسّه رفراندوم بی‌یِلِن ولی مردِم شه نِخانّه که اتا سِوا کشور بَواشِن.

ولز و بریتانیای ِتاریخ، سیاست و اجتماعی روابط خله نزدیکه ولی ولز ِمردمون شه وسّه اتا سِواءِ فرهنگی هویت دارنه که ویشته زوون ِسَره چرخ گینّه. ولز رسماً دِزوونه هسته و ولزی و انگلیسی ِرسمیت برابر ِسطح دله قرار دارنه. بیش از ۵۸۰ هزار ولزی‌زوون این منطقه دله زندگی کانّه که حدوداً ولز ِ۲۰ درصد جمعیت ره تشکیل دِنّه.

 تقسیمات 
ولز سال ۱۹۹۶ جه ۲۲ بخش جه تقسیم بیّه. بخشداری‌ها آموزش، امور اجتماعی، خدمات زیست‌محیطی و راهداری مسئولیت ره دارنه.

بخش‌هاnoframe|600px بریجند †
 بلینای گونت †
 پاویس
 پمبروک‌شایر
 تورفیم †
 انگلسی
 دنبی‌شایر
 راندا کنون تف †
 رکسهم †
 سوانزی *
 فلینت‌شایر
 کاردیف *
 کارمارتن‌شایر
 کانوی †
 کردیگیون
 کرفیلی †
 گویند
 مرتیر تودفل †
 مونمات‌شایر
 نیث پورت تالبوت †
 نیوپورت *
 ویل آو گلمورگن †

 منابع 

Wikipedia contributors, "Wales," Wikipedia, The Free Encyclopedia, http://en.wikipedia.org/w/index.php?title=Wales&oldid=238238915
Davies, John (1994). A History of Wales. London: Penguin. ISBN 0-14-014581-8.


رج:اروپا کشورون
رج:بریتانیا